**ČITAJMO IM OD NAJRANIJE DOBI, UŽIVAJTE S DJETETOM ČITAJUĆI MU!**

**Podijelite užitak čitanja svojim djetetom i onim tek rođenim!**

Brojna su istraživanja pokazala kako se djeca kojoj se čita i priča od najranije dobi brže razvijaju, zainteresiranija su za okolinu, brže uče, bolje se snalaze u komunikaciji s drugima, razvijaju predčitačke vještine…

Stoga čitanje djetetu treba postati dio svakodnevnog ugodnog druženja roditelja i djece.

 **Čitanje djetetu od najranije dobi:**

-pomaže u stvaranju posebne emocionalne veze između djeteta i odraslog;

-potiče zadovoljstvo i ugodu djeteta

-uvodi dijete u svijet umjetnosti i književnosti

-unapređuje djetetove sposobnosti slušanja

-pomaže u razvoju opažanja, promatranja, pozornosti, pamćenja, mišljenja i logičkog zaključivanja

-uvodi dijete u raznolik svijet zbivanja i iskustava, razvija različite djetetove interese, omogućuje stjecanje znanja

-bogati djetetov rječnik i govorne sposobnosti, pomaže mu razviti predčitačke vještine prijeko potrebne za samostalno čitanje

-bogati maštu i kreativno mišljenje djeteta

-razvija djetetove osjećaje i sposobnost uživljavanja u osjećaje drugoga

-pomaže usvajanju moralnih vrijednosti i humanih poruka

-pridonosi motivaciji za samostalno čitanje,pridonosi uživanju u čitanju i knjizi

-pomaže djetetu da zavoli knjigu

**Kada čitati:**

-s čitanjem valja započeti od rođenja djeteta (slušanje glasa odrasloga razvija slušnu osjetljivost za glasove i govor iznimno važnu predčitačku vještinu)

-čitajte djetetu kad god imate priliku ali i stvarajte posebne rituale čitanja (prije spavanja, uz popodnevni odmor…)

-ponesite djetetovu slikovnicu i čitajte u situacijama kad se negdje čeka (liječnička ordinacija,ured…)

-čitajte kad ste i vi i dijete opuštenu da biste mogli uživati

-procijenite kada valja prestati (jer je dijete umorno i gubi koncentraciju)

**Kako čitati:**

-pronađite mirno i udobno mjesto za čitanje,

-isključite sve što bi vas moglo ometati;

-držite knjigu ispred djeteta tako da ono može dobro vidjeti i dodirivati

-uključite dijete u čitanje razgovarajući o slikama, ponavljajući riječi koje mu se sviđaju, postavljajući pitanja, dopustivši mu da lista stranice…

-pokazujte rukom riječi koje čitate, dijete tako uči vezu pisanoga i govornog jezika

-čitajte priču u cijelosti radi doživljaja a zatim razgovarajte o njoj

-potaknite da dijete priča priču, slušajte ga

-čitajte izražajno, ne dopustite da vam glas postane monoton

-čitajte s izmjenama ritma i glasnoće, činite stanke i dajte djetetu dovoljno vremena da „proradi“ ono što je čulo

-birajte knjigu koju ćete čitati zajedno s djetetom, ponovo čitajte istu knjigu ako to dijete traži

-čitajte s djetetom razne materijale kojima ste u kući okruženju (recepte, upute, poštu, reklame) kako bi ono vidjelo smisao i primjenu pisanja i čitanja.